laion/Wikipedia-Exotic huggingface dataset:
אמה וילארד

אמה וילארד (באנגלית: Emma Willard;‏ 23 בפברואר 1787 – 15 באפריל 1870) הייתה מחנכת ופעילת זכויות נשים אמריקאית. היא עבדה בכמה בתי ספר והקימה את בית הספר הראשון להשכלה גבוהה לנשים במדינת ניו יורק. וילארד נולדה ב-23 בפברואר 1787 בקונטיקט. היא הייתה השישה עשר מתוך שבעה עשר ילדים לאביה אשר היה חקלאי שחינך את ילדיו לעצמאות ולמחשבה ביקורתית. בגיל צעיר בלטה וילארד בדיונים משפחתיים בנושאים שנחשבו כ"גבריים" כמו פוליטיקה, פילוסופיה ומתמטיקה. בגיל 17 סיימה את לימודיה בבית הספר המקומי. בשנת 1807, וילארד עזבה את קונטיקט. לתקופה קצרה היא עבדה במסצ'וסטס עד שקיבלה משרה במידלברי קולג' בורמונט. היא לא התרשמה מהחומר שנלמד שם ופתחה פנימייה לנשים בשנת 1814, בביתה שלה. הצלחתה בפנימיה עוררה בהרצון לחלוק את רעיונותיה בנושאי חינוך ולכתוב תוכנית חינוכיות לנשים. בשנת 1819 הציגה וילארד את רעיונותיה בפני בית המחוקקים של ניו יורק על מנת לחזק את החינוך לנשים במדינה. בית המחוקקים לא שעה לבקשותיה של וילארד, כאשר חלק מחברי הבית האמין כי חינוך לנשים מנוגד לרצון האל. אחד המתנגדים הבולטים לחינוך נשים בתקופה זו היה תומאס ג'פרסון. בסופו של דבר, וילארד קיבלה תמיכה חלקית מהמושל דוויט קלינטון. וילארד הקימה בית ספר בניו יורק בספטמבר 1821 שהיה הראשון להעניק השכלה גבוהה לנשים. תוכנית הלימודים כללה מתמטיקה, פילוסופיה, גאוגרפיה, היסטוריה ומדע. בשנת 1831 כבר למדו בבית הספר למעלה מ-300 סטודנטיות, בעיקר מרקע עשיר. בתקופה זו וילארד לא הייתה קשורה באופן ישיר למאבק למען זכות בחירה לנשים, מכיוון שהאמינה כי גישת נשים לחינוך חשובה ודחופה יותר. וילארד התחתנה פעמיים ונולד לה ילד אחד מהנישואים הראשונים. לצד הכנסותיה מניהול בתי הספר, הרוויחה וילארד גם מכתיבת ספרי לימוד שעסקו בהיסטוריה, גאוגרפיה מוסר, מדעים ופילוסופיה..היא בילתה את שנותיה האחרונות בנסיעות ברחבי אמריקה וברחבי אירופה כדי לקדם את חינוך הנשים. בין השאר הקימה בית ספר לנשים גם באתונה שביוון. וילארד נפטרה ב-15 באפריל 1870 ונקברה בניו יורק. בשנת 1895 נקרא בית הספר שהקימה בניו יורק על שמה. בשנת 1905 וילארד צורפה להיכל התהילה לאמריקאים הגדולים ובשנת 2013 היא צורפה גם להיכל התהילה הלאומי לנשים. מדיה וקבצים בנושא אמה וילארד בוויקישיתוף אמה וילארד, באתר אנציקלופדיה בריטניקה (באנגלית) כתבי אמה וילארד בפרויקט גוטנברג (באנגלית) אמה וילארד, באתר "Find a Grave" (באנגלית)
היכל התהילה לאמריקאים הגדולים

היכל התהילה לאמריקאים הגדולים (באנגלית: Hall of Fame for Great Americans) הוא גלריית פסלים הממוקמת ברובע הברונקס שבניו יורק, ארצות הברית אשר הוקמה בשנת 1900 כחלק מאוניברסיטת ניו יורק. מטרת הגלריה היא להנציח אישים אמריקאים דגולים. זהו היכל התהילה הראשון בארצות הברית ומעצביו שאבו השראה ממבנים דומים שנבנו בגרמניה. כדי להתקבל להיכל, יש להיות אזרח ארצות הברית או אמריקאי ילידי. אזרח אמריקאי יכול להתקבל להיכל כ-25 שנים לאחר מותו (עד 1920, מועמד היה צריך להיות מת רק 10 שנים) ש"תרם תרומה משמעותית לחיי הכלכלה, הפוליטיים או התרבות של האומה". לאורך השנים היו כאלה שהיו מועמדים להיכנס להיכל התהילה אך לא נבחרו, ובהם: ג'פרסון דייוויס, ויליאם ג'יימס, פרדריק אדווין צ'רץ', ג'ון קלהון, לואיזה מיי אלקוט, צ'סטר ארתור, קונסטנס פנימור וולסון, הנרי בארנארד, פאול ורבורג ופיורלו לה גוארדיה. מדיה וקבצים בנושא היכל התהילה לאמריקאים הגדולים בוויקישיתוף אתר האינטרנט הרשמי של היכל התהילה לאמריקאים הגדולים
קרו קרו בוניטו

קרו קרו בוניטו (באנגלית: Kero Kero Bonito; נכתב גם בקיצור: KKB) היא להקת אינדי פופ בריטית, אשר נוסדה בלונדון בשנת 2011. הלהקה כוללת את הזמרת שרה מידורי פרי, הידועה גם בשם הבמה שלה שרה בוניטו, ואת הנגנים גאס לובן וג'יימי בולד. שם הלהקה מעורפל בכוונה, כאשר אחד ההסברים לשמה הוא שימוש באונומטופיה של קרקור הצפרדע, והסבר נוסף מורכב משם הציפור קיווית צ'יליאנית בברזילאית [דרושה הבהרה]("quero-quero bird") יחד עם המילה "bonito", שמשמעותה "יפה" בפורטוגזית ובספרדית, כך שמתקבל הביטוי "קיווית צ'יליאנית יפה" או "אני רוצה, אני רוצה יפה" בתרגום גס. יצירותיה הראשונות של הלהקה הושפעו מג'יי-פופ, מאמנים כגון קיארי פאמיו פאמיו וממוזיקת משחקי וידאו. עם זאת, יצירותיה לאחר מיני-אלבומה TOTEP משנת 2018 הושפעו מלהקות אינדי רוק כגון Mount Eerie ו-My Bloody Valentine. פרי, שבמוצאה היא חצי יפנית, שרה גם ביפנית וגם באנגלית. שרה בוניטו (שרה מידורי פרי) - קולות גאס לובן - תופים, קלידים, קולות גיבוי, הפקה ג'יימי בולד - קלידים, גיטרה חשמלית, גיטרת בס, הפקה 2016: Bonito Generation 2018: Time 'n' Place 2014: Bonito Recycling 2017: Bonito (Retakes) 2018: TOTEP 2019: Civilisation I 2021: Civilisation II 2013: Intro Bonito מדיה וקבצים בנושא קרו קרו בוניטו בוויקישיתוף אתר האינטרנט הרשמי של קרו קרו בוניטו קרו קרו בוניטו, ברשת החברתית פייסבוק קרו קרו בוניטו, ברשת החברתית אקס (טוויטר) קרו קרו בוניטו, ברשת החברתית אינסטגרם קרו קרו בוניטו, ברשת החברתית טיקטוק קרו קרו בוניטו, סרטונים בערוץ היוטיוב קרו קרו בוניטו, ערוץ באתר Twitch.tv קרו קרו בוניטו, באתר אפל מיוזיק (באנגלית) קרו קרו בוניטו, באתר ספוטיפיי קרו קרו בוניטו, באתר סאונדקלאוד (באנגלית) קרו קרו בוניטו, באתר Last.fm (באנגלית) קרו קרו בוניטו, באתר AllMusic (באנגלית) קרו קרו בוניטו, באתר MusicBrainz (באנגלית) קרו קרו בוניטו, באתר דיזר קרו קרו בוניטו, באתר Yandex.Music (ברוסית) קרו קרו בוניטו, באתר Discogs (באנגלית) קרו קרו בוניטו, באתר Songkick (באנגלית) קרו קרו בוניטו, באתר Genius קרו קרו בוניטו, באתר בנדקמפ קרו קרו בוניטו, באתר בילבורד (באנגלית) Kero Kero Bonito Tell Us Why Positivity Is Punk AF, www.vice.com (באנגלית) Tommy Mack August 28th, 2014, DiScover: Kero Kero Bonito, DrownedInSound (באנגלית) Kero Kero Bonito are smiling through it all, The FADER (באנגלית) Sarah Gooding, kero kero bonito finds solace in chaotic sounds, i-D, ‏23 באוקטובר 2018 (באנגלית)
האוניברסיטה הטכנית בבראונשווייג

האוניברסיטה הטכנית בבראונשווייג (בגרמנית: Technische Universität Braunschweig) היא אוניברסיטה ציבורית הממוקמת בבראונשווייג שבגרמניה אשר הוקמה בשנת 1745. באוניברסיטה למדו בשנת 2020, כ-20,000 סטודנטים. האוניברסיטה נחשבת לאחת מן הטובות בגרמניה בתחומי ההנדסה. התחומים המרכזיים הנלמדים באוניברסיטה טכנית הם אווירונאוטיקה, הנדסת רכב, מדעי החיים ומטרולוגיה. האוניברסיטה חברה בועידת בתי הספר האירופיים לחינוך ומחקר הנדסי מתקדם וב-TU9. מן האישים הבולטים שלמדו או לימדו במוסד ניתן למנות את ריכרד דדקינד, מנפרד אייגן, גאורג ויטיג, קלאוס פון קליצינג, קרל פרידריך גאוס, ארנסט זאגביל וקורט טאנק. המחלקה למתמטיקה המחלקה למדעי המחשב המחלקה לכלכלה המחלקה למדעי החברה המחלקה לאדריכלות המחלקה להנדסה אזרחית ומדעי הסביבה דירוג שאנגחאי: מקום 701–800 (2023) Times Higher Education: מקום 501–600 (2024) דירוג QS לאוניברסיטאות: מקום 751–760 (2024) מדיה וקבצים בנושא האוניברסיטה הטכנית בבראונשווייג בוויקישיתוף אתר האינטרנט הרשמי של האוניברסיטה הטכנית בבראונשווייג (בגרמנית ובאנגלית) האוניברסיטה הטכנית בבראונשווייג, ברשת החברתית אקס (טוויטר) האוניברסיטה הטכנית בבראונשווייג, ברשת החברתית אינסטגרם
אוניברסיטת להיי

אוניברסיטת להיי (באנגלית: Lehigh University; בראשי תיבות: LU) היא אוניברסיטה פרטית בבית לחם (אנ') שבפנסילבניה בארצות הברית. האוניברסיטה הוקמה ב-1865 ולומדים בה כ-7,000 סטודנטים (5,000 לתואר ראשון, וכ-2,000 לתארים מתקדמים). האוניברסיטה חברה באיגוד האוניברסיטאות הטכנולוגיות העצמאיות (AITU). אוניברסיטת להיי מורכבת מחמש מכללות: מכללה להנדסה ומדע יישומי, המכללה לאמנויות ומדעים, המכללה למנהל עסקים, המכללה לחינוך ומכללה לבריאות. המכללה לאמנויות ומדעים היא הגדולה ביותר, עם 35% מתלמידי האוניברסיטה. כמה מבוגרי המוסד הידועים הם: סי. ג'יי. מקולום – כדורסלן לי איאקוקה – תעשיין פול קורקם – פיזיקאי אדווין לפבר – עיתונאי ודיפלומט דירוג שאנגחאי: 701–800 (2024) דירוג Times Higher Education: מקום 601–800 (2024) דירוג QS לאוניברסיטאות: 548= (2024) מדיה וקבצים בנושא אוניברסיטת להיי בוויקישיתוף אתר האינטרנט הרשמי של אוניברסיטת להיי (באנגלית) אוניברסיטת להיי, באתר אנציקלופדיה בריטניקה (באנגלית) אוניברסיטת להיי, ברשת החברתית פייסבוק אוניברסיטת להיי, ברשת החברתית אקס (טוויטר) Academics, אתר אוניברסיטת להיי (באנגלית) Distinguished Alumni, אתר אוניברסיטת להיי (באנגלית)
הבזאר הישן (סקופיה)

הבזאר הישן של סקופיה או הבזאר העתיק של סקופיה (במקדונית: Стара скопска чаршија; בטורקית: Üsküp Türk Çarşısı; באלבנית: Çarshia e Vjetër e Shkupit) הוא חלק מסחרי ותרבותי-היסטורי שנמצא בסקופיה, מקדוניה הצפונית. הנתונים המתועדים הראשונים על קיומו של הבזאר הישן הם מהמאה ה-12. בתקופת השלטון העות'מאני בסקופיה, המקום גדל במהירות לחלק המסחרי הגדול ביותר של העיר, עם כ-30 מסגדים, ארמונות ופונדקים רבים, וכמו כן אנדרטאות טורקיות אחרות. הבזאר נפגע קשות מרעידות האדמה של 1555 ו-1963, מהשריפה של 1689 ושתי מלחמות העולם, שלאחריהן הוא נבנה מחדש מספר פעמים. אך, למרות כל הנזק שנגרם, הבזאר הוא אנדרטת התרבות היחידה במקדוניה הצפונית, המכירה במורשתן של תרבויות וציוויליזציות רבות שהשתתפו בהקמתה. מבני הבזאר הישן מתאפיינים באדריכלות עות'מאנית (אנ'), באדריכלות ביזנטית ובאדריכלות מודרנית. רבים מהבניינים ששימשו בעבר כלינת לילה למטיילים בסחר או כחמאמים לסגנים ומנהלים בעיר הועברו מחדש ומשמשים מקום לאירועי תרבות ואמנות. באזור הבזאר וסביבתו ישנם מספר מסגדים, שתי כנסיות ומגדל שעון, ובמחצית השנייה של המאה ה-20 נבנו מוזיאון מקדוניה הצפונית (אנ') והמוזיאון לאמנות עכשווית (מק'). עם אישור החוק על הבזאר הישן של סקופיה על ידי בית הנבחרים של מקדוניה הצפונית (אנ') ב-13 באוקטובר 2008, הוכרז הבזאר כאתר מורשת תרבותית בעלת חשיבות מיוחדת ומאז היא מוגנת על ידי המדינה. בתחילת 2010, הושקה תוכנית לחמש שנים להחייאת הבזאר, שמטרתה לשפץ ולתמוך במבני הבזאר, ולהשיג פיתוח כלכלי ותרבותי באזור הבזאר. Г. Елезовиќ: „Турски споменици у Скопљу XXX“, Гласник Српског Научног Друштва, кн. 7-8, бр. 3-4, Скопје, 1930. Г. Елезовиќ: „Турски споменици“, кн. 10 св. 1 (1348-1520), Српска Краљевска Академија, Београд 1940. Лидија Богоевиќ: „Историски развиток на Скопската чаршија“, Скопје, 1966. А. Николовски, К. Балабанов, Д. Ќорнаков: „Споменици на културата на Македонија“, Скопје, 1980. Лидија Кумбараџи-Богоевиќ: „Османлиски споменици во Скопје“, Скопје, 1998. С. Стојменов, И. Чоловиќ: „Поглед врз Старата скопска чаршија“, Делфина 3, Скопје, 2003. M. Özer, Üsküp’te Türk Mimarisi (XIV-XIX y.y), Atatürk Kültür Dil ve Tarih Yüksek Kurumu, Ankara 2006. Олга Арсова: „Етнолошка поставка во Музејот на Старата чаршија во просториите на Сули ан“, Материјали од документацијата на Музеј на град Скопје. מדיה וקבצים בנושא הבזאר הישן בוויקישיתוף הבזאר הישן של סקופיה - פורטל עם מאמרים, חדשות וגלריית תמונות על הבזאר. הבזאר הישן של סקופיה (אורכב 04.04.2016 בארכיון Wayback Machine) - מאמר על הבזאר באתר makedonskibiser.com.mk. חוק ההכרזה על הבזאר הישן בסקופיה לאתר מורשת תרבותית בעלת חשיבות מיוחדת, כתב העת הרשמי של RM‏, 15 באוקטובר 2008. Стара скопска чаршија: За чаршијата (אורכב 28.03.2012 בארכיון Wayback Machine), staracarsija.mk. Old Bazaaar - Skopje (אורכב 04.12.2012 ב Archive.today), Macedonia National Tourism Portal. „Звуците на чаршијата“ ќе го заживуваат старото градско јадро (אורכב 12.03.2016 בארכיון Wayback Machine), Утрински Весник, 13 септември 2010. Скопската чаршија доби заслужена заштита (אורכב 02.02.2014 בארכיון Wayback Machine), Вечер, 15 октомври 2008. Почнува ревитализацијата на скопската чаршија (אורכב 04.03.2010 בארכיון Wayback Machine), Дневник, 17 февруари 2010.
אוניברסיטת גראץ לטכנולוגיה

אוניברסיטת גראץ לטכנולוגיה (בגרמנית: Technische Universität Graz) היא אוניברסיטה ציבורית שממוקמת בגראץ, אוסטריה אשר נוסדה בשנת 1811. כיום (2020) לומדים באוניברסיטה כ-14,000 סטודנטים. האוניברסיטה חברה בוועידת בתי הספר האירופיים לחינוך ומחקר הנדסי מתקדם. לאוניברסיטה ישנם שיתופי פעולה עם האוניברסיטה הטכנית של מינכן, האוניברסיטה הטכנית של דרמשטאדט והאוניברסיטה הפוליטכנית במילאנו אוניברסיטת גראץ לטכנולוגיה הוקמה בשנת 1811 והמקצועות הראשונים שנלמדו היו פיזיקה, כימיה, אסטרונומיה, מינרלוגיה, בוטניקה וטכנולוגיה. בשנת 1874 האוניברסיטה הולאמה. האוניברסיטה מורכבת משבע פקולטות: הפקולטה לאדריכלות הפקולטה להנדסה אזרחית הפקולטה למדעי המחשב והנדסה ביו-רפואית הפקולטה לרפואה הפקולטה להנדסת מכונות ומדעי הכלכלה הפקולטה למתמטיקה, פיזיקה וגיאודזיה הפקולטה לכימיה וביוטכנולוגיה דירוג שאנגחאי - 401–500 (2019) דירוג THE - מקומות 501–600 דירוג QS לאוניברסיטאות - 275 (2020) מדיה וקבצים בנושא אוניברסיטת גראץ לטכנולוגיה בוויקישיתוף אתר האינטרנט הרשמי של אוניברסיטת גראץ לטכנולוגיה (בגרמנית) אתר האינטרנט הרשמי של אוניברסיטת גראץ לטכנולוגיה (באנגלית) אוניברסיטת גראץ לטכנולוגיה, ברשת החברתית פייסבוק אוניברסיטת גראץ לטכנולוגיה, ברשת החברתית אקס (טוויטר) אוניברסיטת גראץ לטכנולוגיה, ברשת החברתית אינסטגרם
קרעטשניף

האם התכוונתם ל... עיירה קרצ'ונשטי (רומ'), במחוז מורש (רומ'), רומניה חסידות קרעטשניף – אדמו"רים שכיהנו בחסידות: רבי מאיר מקרטשניף רבי אליעזר זאב מקרעטשניף רבי דוד משה מקרעטשניף רבי מנחם אליעזר זאב רוזנבוים – האדמו"ר הנוכחי ברחובות. רבי ישראל ניסן רוזנבוים – האדמו"ר מקרעטשניף קריית גת. רבי דוד משה רוזנבוים – האדמו"ר הנוכחי בקריית גת.
השראה (פירושונים)

האם התכוונתם ל... השראה – עלייתם של יצירתיות ורעיונות חדשים בתודעה; ראו גם מוזה השראה (כתבי הקודש) (אנ') – דוקטרינה בתאולוגיה הנוצרית שלפיה כותבי הביבליה ועורכיה עשו זאת בהשראה אלוהית פיזיקה: השראה אלקטרומגנטית – תהליך פיזיקלי שבו שינוי בשטף מגנטי גורם להופעה של מתח חשמלי במוליך השראה אלקטרוסטטית – דרך שבה יכול עצם טעון חשמלית ליצור טעינה של עצם אחר ללא מגע בין העצמים השראוּת – תכונה של מעגל חשמלי, המראה עד כמה הוא מתנגד לשינויים בזרם בו על פי חוק לנץ מד השראות – מכשיר מדידה אלקטרוני-מכני למדידת השראות סליל השראה – רכיב חשמלי שמאופיין בהשראות בולטת מנוע השראה ישר – מנוע חשמלי המבוסס על השראה מגנטית אמנות: השראה (סרט) – סרט קולנוע אמריקאי משנת 1931 אינדוקציה (פירושונים)
Drive (שיר של אר.אי.אם.)

Drive הוא סינגל שביצעה להקת אר.אי.אם. ויצא לאור בשנת 1992. השיר נכלל באלבומה השמיני של הלהקה Automatic for the People. הוא דורג במקום ה-28 במצעד בילבורד הוט 100. במצעד השירים האלטרנטיביים דורג השיר במקום הראשון, ובמקום השני במצעד הרוק מיינסטרים. במצעד הסינגלים הבריטי השיר דורג במקום ה-11. השיר סומפל לתוך השיר Space Bound שביצע אמינם בשנת 2011. הוידאו קליפ לשיר בוים על ידי פיטר קאר וצולם בסכר ספולטובה שבעמק סן פרננדו. המילים Hey kids, rock n' roll נלקחו מתוך השיר Rock On של דייוויד אסקס. מידע על היצירה "Drive" באתר מיוזיק בריינז מידע על הסינגל "Drive" באתר מיוזיק בריינז מידע על היצירה "Drive" באתר Discogs סרטון השיר "Drive" באתר יוטיוב ‏Drive, באתר songfacts
מייקל ריצ'רדס

מייקל ריצ'רדס (באנגלית: Michael Richards; נולד ב-24 ביולי 1949) הוא שחקן, תסריטאי ומפיק אמריקאי הידוע במיוחד במשחקו בסדרה "סיינפלד" בתפקיד השכן המגושם והלא מציאותי של ג'רי סיינפלד, קוזמו קריימר, שבזכות תפקידו הוא זכה בפרס אמי שלוש פעמים. ריצ'רדס נולד בקליפורניה שבארצות הברית, לפיליס וויליאם, במשפחה נוצרית-קתולית. אביו היה ממוצא סקוטי ואנגלי ואימו הייתה ממוצא איטלקי. כשריצ'רדס היה בן שנתיים אביו נהרג בתאונת דרכים. לאחר שסיים את לימודי התיכון, למד ב"מוסד לאמנויות של קליפורניה" ואף קיבל תואר מיוחד של בוגר מדעי הרוח בכיתת הדרמה. הוא היה במאי של צוות בידור במלחמת וייטנאם. ב-1974 התחתן עם קאת'ליין ליונס, נולדה להם ילדה בשם סופיה וב-1992 הם התגרשו. לאחר סיום הסדרה "סיינפלד", ריצ'רדס העלה סדרה קומית חדשה, "המופע של מייקל ריצ'רדס". בסדרה זו הוא גילם את ויק נרדוזה, בלש פרטי מוזר שרבים טענו שדמותו היא חיקוי של קריימר. הסדרה נכשלה וירדה אחרי שמונה פרקים. הוא שוב גילם את קוזמו קריימר בתור אורח בקומדיית המצבים "משתגעים מאהבה" בפרק המתרחש באותו הבניין בו מתגוררים ג'רי סיינפלד וקוזמו קריימר. בנובמבר 2006, ריצ'רדס קילל שני אנשים שחורים בקללות גזעניות לאחר שהם הפריעו למופע שלו במועדון "Laugh Factory". רבים החשיבו את הדבר לביטוי של גזענות מהמדרגה הראשונה, ואילו אחרים טענו שזו הייתה התפרצות חד פעמית. ריצ'רדס התנצל על דבריו בתוכנית האירוח של דייוויד לטרמן ובתוכנית הרדיו של המטיף השחור ג'סי ג'קסון. באירוע אחר העיר ריצ'רדס הערות בעלות גוון אנטישמי. בתגובה להאשמתו באנטישמיות הצהיר שהוא מחשיב עצמו ליהודי, למרות שלא נולד להורים יהודים ולא התגייר. בקיץ 2007 הודיע ריצ'רדס על פרישתו מסטנד-אפ ומעולם הבידור בעקבות הפרשה, ועל כוונתו לצאת למסע חיפוש עצמי, בין היתר בקמבודיה. שנה לאחר פרשת הגזענות, הוא חזר ואף תרם את קולו בסרט של ג'רי סיינפלד "כוורת בסרט" וב-2009 אף התארח בסדרה "תרגיע" של לארי דייוויד בתפקיד עצמו במסגרת עלילת האיחוד הפיקטיבי של "סיינפלד" ביחד עם שאר שחקני הסדרה. באחד הפרקים ריצ'רדס אף משתף פעולה עם פרודיה על פרשת ההתפרצות הגזענית 3 שנים קודם לכן. ריצ'רדס היה נשוי לקת'לין ליונס, מטפלת משפחתית, במשך 18 שנה. יש להם בת אחת בשם סופיה. הם נפרדו ב-1992, ובהמשך התגרשו ב-1993. בשנת 2010 היא נישא לחברתו משנת 2002, בת' סקיפ. יש להם בן אחד. הם מתגוררים בקולבר סיטי, קליפורניה. ריצ'רדס הוא חבר במסדר הבונים החופשיים. מדיה וקבצים בנושא מייקל ריצ'רדס בוויקישיתוף מייקל ריצ'רדס, במסד הנתונים הקולנועיים IMDb (באנגלית) מייקל ריצ'רדס, באתר AllMovie (באנגלית) מייקל ריצ'רדס, באתר Rotten Tomatoes (באנגלית) מייקל ריצ'רדס, במסד הנתונים הקולנועיים KinoPoisk (ברוסית) אי-פי, מייקל ריצ'רדס התנצל על עלבונות שהטיח בשחורים, באתר הארץ, 22 בנובמבר 2006 מייקל רייצ'ארדס Vs יפן - הקונספירציות של השנה Martin Lewis, Michael Richards is not Jewish (not that there’s anything wrong with that). HuffPost. November 23, 2006 Michael Richards: Jewish or not?. ynetNews. November 29, 2006
אוניברסיטת סארי

אוניברסיטת סארי (באנגלית: University of Surrey) היא אוניברסיטת מחקר ציבורית, הממוקמת בסארי שבממלכה המאוחדת, אשר הוקמה בשנת 1966. כיום לומדים בה כ-16,000 סטודנטים (מתוכם כ-13,000 לתואר ראשון וכ-3,000 לתארים מתקדמים). נשיא האוניברסיטה הוא הנסיך אדוארד, דוכס קנט. אחד מבוגרי האוניברסיטה הבולטים ביותר הוא ראש ממשלת לבנון לשעבר חסאן דיאב. האוניברסיטה חברה בארגונים אקדמיים רבים, ובהם ועידת בתי הספר האירופיים לחינוך ומחקר הנדסי מתקדם ואיגוד אוניברסיטאות חבר העמים הבריטי. לאוניברסיטה שיתופי פעולה משמעותיים עם אוניברסיטת המדינה של קרוליינה הצפונית, אוניברסיטת הונג קונג, האוניברסיטה הלאומית של סיאול ואוניברסיטת סאו פאולו. אמנם האוניברסיטה הוכרה כאוניברסיטה רק בשנת 1966, התקיימו מוסדות אקדמיים אזור עוד משנת 1891. בית ספר לכלכלה בית הספר לאירוח וניהול תיירות בית הספר למשפטים בית ספר לספרות ולשפות המחלקה למוזיקה ומדיה המחלקה לפוליטיקה המחלקה לסוציולוגיה בית הספר לעסקים בית הספר למשחק המחלקה לכימיה המחלקה להנדסת כימיה המחלקה להנדסה אזרחית וסביבתית המחלקה למדעי המחשב המחלקה להנדסת חשמל ואלקטרוניקה המחלקה למתמטיקה המחלקה להנדסת מכונות המחלקה לפיזיקה מרכז לאיכות הסביבה וקיימות בית הספר למדעי הביולוגיה והרפואה בית הספר למדעי הבריאות בית ספר לפסיכולוגיה בית הספר לוטרינריה דירוג שאנגחאי - 301–400 (2019) Times Higher Education - מקום 251–300 (2020) דירוג QS לאוניברסיטאות - 267 (2020) מדיה וקבצים בנושא אוניברסיטת סארי בוויקישיתוף אתר האינטרנט הרשמי של אוניברסיטת סארי (באנגלית) אוניברסיטת סארי, ברשת החברתית אקס (טוויטר)
המרכז להכשרה ולהשתלמות שופטים

המרכז להכשרה ולהשתלמות שופטים על שם השופט זוסמן הוא מוסד במסגרת הרשות השופטת בישראל שייעודו הכשרה והשתלמות לשופטים ולרשמים, ובכלל זה הערכה למועמדים לשפיטה. המרכז החל בפעילותו בינואר 2017 והוא ממשיכו של המכון להשתלמות שופטים שפעל משנת 1984. הוא קרוי על שמו של השופט יואל זוסמן, הנשיא הרביעי של בית המשפט העליון. המרכז אחראי על חניכה של שופטים ורשמים ומקדם פעילויות למידה והדרכה גם בבתי המשפט השונים. מדי שנה עורך המרכז השתלמות בה נוטלים חלק כלל השופטים שהתמנו בשנה החולפת. במרכז ההערכה מתבצע תהליך הערכה ומיון של מועמדים לתפקידי שיפוט שהופנו למרכז על ידי ועדת המשנה של הוועדה לבחירת שופטים. במרכז מועברות השתלמויות מגוונות לשופטים מכהנים הן בתחומים משפטיים מקצועיים והן בתחומי ניהול. מנהל המרכז ומועצת המנהלים שלו נבחרים בידי נשיא בית המשפט העליון והם כפופים אליו. עם הקמתו נקבע כי בראש המרכז יכהן שופט מכהן, אם כי לא יושב בדין ולא שופט בדימוס כפי שהיה נהוג במכון להשתלמויות שופטים. תנאי ראש המרכז הם כשל שופט מחוזי עם תוספת שכר ייחודית ורכב צמוד. המרכז ממוקם בבניין בית המשפט העליון ותקציבו הוא מהנהלת בתי המשפט. בראש המרכז עומדת משנת 2018 השופטת דפנה בלטמן קדראי. קודם לכן כיהן בתפקיד השופט יגאל מרזל. המרכז להכשרה ולהשתלמות שופטים טובה צימוקי, השיפוץ שבמחלוקת בבניין ביהמ"ש העליון, באתר ynet, 7 ביוני 2018 תמרה לב, "המכון להשתלמויות שופטים" - המקום שבו מכשירים את אלה שיחרצו גורלות, באתר TheMarker‏, 9 בפברואר 2005
פרופורציה

האם התכוונתם ל... פרופורציה פירושה יחס מתאים ומאוזן של שני דברים. מידתיות (משפטים) – שמירה על יחס נאות בין המטרה של נקיטת צעד כלשהו לבין התוצאה וההשלכות (החיוביות והשליליות) של צעד זה. יחס (בין מספרים) – יחס בין מספרים שהוא המנה של חלוקתם זה בזה. יחס ישר – יחס בין שני משתנים כשאחד הוא כפולה של השני. יחס הפוך – יחס בין שני משתנים כשהאחד הוא ביחס ישר להופכי של המשתנה האחר. יחס הזהב יחס הכסף יחס (תורת הקבוצות) – קשר המוגדר על קבוצות יחס גוף (אנ') – יחס בין גודל חלקי גוף שונים וחשיבותו ברפואה ובאמנות. על הפרופורציה האלוהית – ספר מתמטיקאי מאת לוקה פאצ'ולי. בחירות יחסיות – בחירות בהן חלוקת הנציגים בפרלמנט מתבצעת באופן יחסי לחלוקת קולות הבוחרים. פרופורציה (אדריכלות) (אנ') – עקרון מרכזי באדריכלות. פרופרציה דה רוסי – פסלת איטלקייה. יחס
שופר (פירושונים)

האם התכוונתם ל... שופר – כלי נשיפה עשוי מקרן חלולה של חיה בעלת קרניים, המהווה תשמיש מצווה ביהדות שופר (ארגון) – ארגון חזרה בתשובה Shofar (Shofar (journal)) – כתב עת מדעי בהוצאת אוניברסיטת פרדו שופר (תקשורת) – כלי תקשורת או עיתונאי הנחשב כלי שמשמש לתעמולה של הממשל
ישיבת תורת משה

ישיבת תורת משה היא ישיבה ליטאית לדוברי אנגלית בירושלים. הישיבה נוסדה בשנת ה'תשמ"ב במטרה לתת מענה לתלמידי ישיבה ממדינות דוברות אנגלית. מאז למדו בה יותר מ-1,000 תלמידים. כל תלמידי הישיבה דוברי אנגלית. הרוב המכריע של התלמידים מגיע מקנדה ומארצות הברית. ומיעוטם מגיע ממדינות אחרות כמו דרום אפריקה ואנגליה. הישיבה אינה מתנגדת ללימודים אקדמיים כל עוד הם נועדו למטרות פרנסה בלבד, ורבים מבוגריה עוסקים במקצועות שנדרש עבורם תואר אקדמי. הישיבה הוקמה בשנת ה'תשמ"ב על ידי הרב משה מיזלמן, נכדו של הרב משה סולובייצ'יק ואחיינו ותלמידו של הרב יוסף דב סולובייצ'יק, יחד עם הרב דניאל לרפלד, כיום ראש ישיבת בית ישראל. הרב מייזלמן קרא לישיבה על שם סבו, הרב משה סולובייצ'יק. הישיבה שכנה תחילה במכון הארי פישל בשכונת הבוכרים בירושלים. מאוחר יותר עברה הישיבה למרכז העיר, ובשנת ה'תשס"ט עברה הישיבה לבניין הקבע שלה בשכונת סנהדריה המורחבת. בניין הישיבה כולל בית מדרש, חדר אוכל, פנימייה ומגרש כדורסל. תוכנית הלימודים בישיבה היא בת שלוש שנות לימוד, והיא מחולקת לשני מסלולים, אך תלמידים רבים נשארים ללמוד בה זמן רב יותר. קיים גם מסלול בוגרים המיועד לתלמידי ישיבה ותיקים. ראש הישיבה הוא הרב משה מייזלמן. המשגיח הוא הרב אלחנן מאיר פישמן, בוגר ישיבת כרם ביבנה, ישיבת נובהרדוק, ותלמידם של הרב צבי קושלבסקי, הרב שלמה וולבה והרב שלמה ברוודה. הרמים בישיבה הם, הרב יחיאל מיכל שורקין מחבר הספר הררי קדם תלמידו של הרב יוסף דוב סולובייצ'יק, וכן הרב יהודה אברמוביץ, תלמידו של הרב נחום פרצוביץ, והרב זאב קליין, תלמידו של הרב אבא ברמן. אחד מרבני הישיבה, הרב משה טברסקי, נרצח (יחד עם ארבעה אחרים) בפיגוע בבית הכנסת קהילת בני תורה בשכונת הר נוף בירושלים. אתר האינטרנט הרשמי של ישיבת תורת משה שיעורי ישיבת תורת משה באינטרנט (אורכב 25.06.2013 בארכיון Wayback Machine)
סורת א-נג'ם

סורת א-נג'ם (בערבית: سورة النجم, "הכוכב") היא הסורה ה-53 בקוראן. היא מונה 62 פסוקים, ושמה נגזר מהפסוק הראשון בה. סורת א-נג'ם עוסקת בעיקר בנושאים שלהלן: העולם הבא. גורלן של אומות קדומות, שעל פי האמונה האסלאמית נכחדו בגלל מרדנותם באל. מונותאיזם ופוליתאיזם. הקשר בין גבריאל ונביא האסלאם מוחמד. מדיה וקבצים בנושא סורת א-נג'ם בוויקישיתוף סורת א-נג'ם, בתרגום הרמן רקנדורף, באתר ויקיטקסט TheLastDialogue, Surah An Najm Summary, The Last Dialogue, ‏7 במרץ 2019 (באנגלית) Sura al-Najm, WikiShia (באנגלית)
מיילס אדמונד קוטמן

מיילס אדמונד קוטמן (באנגלית: Miles Edmund Cotman‏; 5 בפברואר 1810 – 23 בינואר 1858) היה אמן אנגלי מבית הספר לציירים בנוריץ', בנו הבכור של ג'ון סל קוטמן. קוטמן נולד ב-5 בפברואר 1810, בנם של האמן ג'ון סל קוטמן ואן מיילס. הוא למד מציוריו של אביו, והציג לראשונה באגודת הציירים של נוריץ' בגיל שלוש עשרה. עד לסגירת האגודה בשנת 1833 הוא הציג שישים עבודות, חלקן בצבעי המים, כנראה על בסיס הדפסים, או על פי רישומים של חבר אביו. כשאביו עזב את תפקידו ועבר להוראה בקינגס קולג' בלונדון, מיילס קוטמן לקח על עצמו את עבודתו כמאסטר לציור בנוריץ'. לאחר שנמכר בית המשפחה בסנט מרטין בנוריץ', עבר ללונדון כדי לסייע לאביו, ואילו אחיו הצעיר, ג'ון ג'וזף, שליווה את אביו לעיר הבירה, חזר להמשיך את פרקטיקת ההוראה של המשפחה. בתחילה לא היה למיילס קוטמן תפקיד רשמי בבית הספר, אך בדצמבר 1836 מונה לעוזר מאסטר לציור. לפעמים אביו והוא שיתפו פעולה בציורים. יצירה משותפת אחת מתארת את הרס הספינה הנושא את יצירות האמנות שמכר רוברט וולפול לקתרין הגדולה - אירוע דמיוני לחלוטין. הוא עמד לצד אביו במהלך מחלות והיעדרויות, והצליח למלא את תפקידו לאחר מותו בשנת 1842. צבעי המים שלו הושפעו מסגנון עבודותיו הצבעוניות יותר של אביו בסוף שנות ה-20 של המאה ה-19 ובתחילת שנות ה-30. אביו, ג'ון סל קוטמן, חשב כי לבנו יש סגנון נוקשה מדי, אבל סגנונו השתחרר בהדרגה. הוא אהב במיוחד לצייר סצינות מסע, לפעמים על סמך רישומים שהוכנו על גבי סירה קטנה בבעלות משפחת קוטמן בטיולים לאורך חוף משפך התמזה ועד לנהר מדוויי. מאמצע שנות ה-30 הציג לעיתים קרובות גם בלונדון וגם בנוריץ', ורבות מהיצירות היו בצבעי שמן. במשך רוב זמנו בלונדון הוא גר ליד כיכר ברונסוויק, אולם בשנת 1851 עבר להברסטוק היל, וזמן קצר לאחר מכן עזב את לונדון בגלל בריאות לקויה. הוא עבר לגור עם אחיו ג'ון ג'וזף בת'ורפ, ליד נוריץ', מאוחר יותר הם עברו לפלומסטד. הוא נפטר בבית החולים נורפוק ונוריץ' ב־23 בינואר 1858. כנסית היילסהם ליד לאנגלי חווה ליד נוריץ' הבית האדום ליד נוריץ' מדיה וקבצים בנושא מיילס אדמונד קוטמן בוויקישיתוף Norfolk Museums Collections, norfolkmuseumscollections.org C. F. Bell, Miles Edmund Cotman (1810-1858); with a catalogue of fifty drawings by him, selected from the Bulwer Collection, London, Walkers Galleries, [n.d.]